- ગાંધીનગર ખાતેના સુપ્રસિધ્ધ અક્ષરધામ મંદિરને દિવાળીના તહેવારોમાં પ્રતિ વર્ષે હજ્જારો દિવડાથી શણગારવામાં આવે છે. આ વખતે પણ ૧૦ હજાર દિવડાની રોશની કરવા માટેની તૈયારીઓ આખરી તબક્કામાં છે. જે ૭મી નવેમ્બરને બુધવારે દિવાળીના દિવસથી તા.૧૨મી નવેમ્બરને સોમવારે લાભપાંચમ સુધી ચાલુ રહેશે. દિવડાની રોશનીનો સમય સાંજે ૬થી રાત્રે ૮ સુધીનો રાખવામાં આવ્યો છે. આ સમય દરમિયાન ઝગમગતા અક્ષરધામને નિહાળવાનો અનેરો લ્હાવો મળશે.